Cardiovascular autonomic neuropathy

Kardiovaskulárna autonómna neuropatia (KAN) je komplikácia asociovaná so srdečným rytmom a prietokom ciev v dôsledku poškodenia vegetatívneho nervstva. Jedná sa o vážnu komplikáciu diabetes mellitus, napriek tomu je často prehliadaná.

Autonómna neuropatia (AN)
Autonómna neuropatia (AN) sa prejavuje skupinou symptómov, ktoré sa vyskytujú v dôsledku poškodenia periférneho autonómneho systému. Periférny autonómny systém tvoria autonómne nervy, ktoré sú jednotky regulujúce viscerálne funkcie tela (krvný tlak, motilita čriev, vyprázdňovanie močového mechúra, regulácia telesnej teploty a iné). Neuropatia je poškodenie alebo dysfunkcia jedného či viacerých nervov a prejavuje sa necitlivosťou, brnením alebo bolesťou v postihnutej oblasti.

Príčiny neuropatie:
 * Trauma
 * Chemoterapia
 * Alkoholizmus
 * Autoimúnne choroby
 * Chronická renálna insuficiencia
 * Deficiencia vitamínu B
 * Komplikácie diabetu mellitu

Kardiovaskulárna autonómna neuropatia (KAN)
AN môže postihnúť ktorýkoľvek orgán, najčastejšie sa ako prvá manifestuje v kardiovaskulárnom systéme. KAN patrí medzi špecifické komplikácie diabetu. Charakteristické sú špecifické funkčné a štrukturálne zmeny myokardu. Hyperglykémia, nadbytok voľných mastných kyselín a inzulínová rezistencia ovplyvňujú kardiomyocyty.

Prejavy:


 * Abnormalita kontroly srdečnej frekvencie
 * Dysfunkcia ľavej komory srdca
 * Kľudová a fixná tachykardia – fixná tachykardia bez odozvy pri zmene záťaže
 * Intolerancia záťaže
 * Poruchy v diurálnom kolísaní krvného tlaku (nedostatočný pokles v nočných hodinách)
 * Ortostatická hypotenzia – stav chronickej arteriálnej hypotenzie,
 * Znížené vylučovanie katecholamínov (hormóny produkované aj v adrenergných postgangliových neurónoch sympatiku)
 * Zvýšená produkcia reaktívnych radikálov

Diagnostika:


 * Subjektívna anamnéza (viď. Tabuľka)
 * Objektívne klinické interné a neurologické vyšetrenie: 6-stupňový svalový test podľa Jandu a Semmes-Weinsteinovej monofilament, algestéziu vyšetrujeme pomocou špendlíka alebo ihly
 * Použitie vybraných metód klinickej neuro-fyziológie – využíva sa predovšetkým elektromyografia (EMG)
 * Kvantitatívne vyšetrenie senzitívnych funkcií
 * Vyšetrenie jednotlivých autonómnych funkcií
 * Biopsia
 * Biochemické vyšetrenie KAN

Tabuľka: Dotazník na prítomnosť autonómnej neuropatie

Související články

 * Srdečný rytmus
 * Periférny autonómny systém
 * Hyperglykémia
 * Nervy
 * Diabetická neuropatie
 * Tachykardia
 * Komplikácie diabetu mellitu
 * Ortostatická hypotenze
 * Poruchy metabolismu glukózy

Zdroj

 * Diabetická autonómna neuropatie
 * Milan Kvapil;  Barbora Pelechová;  Pavlína Krollová;  Šárka Malá Vyšlo v časopise: Forum Diab 2018; 7(3): 149-152, Přehledová práce Kardiální autonomní neuropatie jako závažná komplikace diabetes mellitus
 * J. Opavský, Cesk Slov Neurol N 2018; 81(6): 625-644  Minimonografie
 * 1112 MUDr. Milan Grofik, MUDr. Vladimír Nosáľ, doc. MUDr. Egon Kurča, PhD. , MUDr. Pavol Kučera, PhD., NEUROLOGICKÉ PREJAVY DIABETES MELLITUS, Neurol. prax, 2005; roč. 6 (1): 28–33